Happy Feet 2, Alvin og de frække jordegern 3 og Sherlock Holmes 2 gør lykke i de danske biografsale. - Jeg skal ind og se pingviner, lyder det fra Wilma Christophersen fra Svenstrup. Sammen med sin søster og forældre var hun i dag i biografen for at se Happy Feet 2. Det samme var Julie Clausen fra Støvring. - Jeg skal se Happy Feet. Den handler om en pingvin, som ikke vil danse, siger Julie Clausen. Men ellers er det Sherlock Holmes 2, der trækker de voksne indenfor. Alene i går så 800 publikummer filmen på premieraftenen i Hjørring. I Biocity Aalborg er direktøren også godt tilfreds. - Det bliver en god jul. I går havde vi 1500 mennesker indenfor, siger Boye Elimar. Den rutinerede biografdirektør forventer mere end 2500 inden for dørene anden juledag.

Referat:
Sherlock Holmes, Alvin og nogle lykkelige pingviner trækker i tusinvis af nordjyder i biograferne denne jul.